Puukotuksesta rikosilmoituksen tehnyt maahanmuuttajataustainen vantaalaismies ei saapunut poliisin kuultavaksi

Rikosilmoituksen mukaan vuonna 1997 syntynyttä miestä oli puukotettu ja kysytty, onko tämä muslimi. Poliisin mukaan tapauksen tutkintaa on vaikea jatkaa, ellei asianomistaja kerro tapahtumista enempää.

Itä-Uudenmaan poliisi ei ole päässyt kuulemaan miestä, joka väitti tulleensa puukotetuksi Vantaan Pähkinärinteessä sunnuntai-iltana. Mies teki tapahtuneesta rikosilmoituksen, mutta hän ei saapunut poliisin kuultavaksi keskiviikkona.